અમને તો એમ હતું કે મનિલા પર જીત મળે, એ પછી અમારે ઘર ભણી પાછા જવાનું બનશે. એક રીતે અમે સાવ નિરાશ થઈ ગયા હતા! દરિયા અને મનિલા શહેર વચ્ચેથી વહેતી પેસિગ નદીના વિસ્તાર સિવાય, ફિલિપાઇન્સને નિહાળવાનો મોકો અમને મળ્યો જ ન હતો! પણ અમારા આશ્ચર્ય વચ્ચે રોકાણ લંબાતું જ ગયું. ફિલિપાઇનના વતનીઓ સાથે પણ અમારો સંઘર્ષ થવાની અફવાઓ વહેતી થઈ હતી. ફિલિપાઇન્સ અમેરિકા પાસે તાત્કાલિક અસરથી આઝાદી માગી રહ્યું હતું અને અમેરિકન નેતાઓ એ આપવા તૈયાર ન હતા! બસ, એટલું જ અમને તો સમજાઈ રહ્યું હતું.